Oznámenie o začatí prípravných trhových konzultácií k predmetu zákazky 
„Zabezpečenie nákupu, dodávky a distribúcie elektriny pre Ministerstvo a rezort zdravotníctva SR“ 
podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia verejného obstarávateľa 
Názov organizácie: 			Ministerstvo zdravotníctva Slovenskej republiky 
Adresa sídla: 				Limbová 2, 837 52 Bratislava 
Vnútroštátne identifikačné číslo: 	00165565 
Kontaktná osoba: 			Mgr. Matúš Novák
Internetová adresa (URL):		 https://www.health.gov.sk/ 
Telefón: 				+421 257393270 
Email: 					matus.novak@health.gov.sk 
(ďalej len „verejný obstarávateľ“) 

2. Predmet zákazky 
Názov:	Zabezpečenie nákupu, dodávky a distribúcie elektriny pre Ministerstvo zdravotníctva SR – prípravné trhové konzultácie	
Druh zákazky	Tovary	
Hlavný kód CPV	09310000-5– Elektrická energia	
Informácie o častiach	Táto zákazka sa nedelí na časti

3. Účel prípravných trhových konzultácií 
Účelom prípravných trhových konzultácií je oslovenie hospodárskych subjektov, ktoré sa zaoberajú poskytovaním zdravotníckeho vybavenia s cieľom informovať trh o pripravovanej zákazke a získať spätnú väzbu od potencionálnych záujemcov, stanoviť v pripravovanom verejnom obstarávaní predpokladanú hodnotu zákazky a objektívne parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania uvedené v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). 
Účasť na prípravných trhových konzultáciách je dobrovoľná. Hospodárske subjekty, ktoré sa zúčastnia prípravných trhových konzultácií sa môžu následne zúčastniť pripravovaného postupu pre zadanie zákazky a predložiť ponuku. 

4. Návrh na opis predmetu zákazky (minimálne východiskové požiadavky verejného obstarávateľa)
Stručný opis predmetu zákazky
Predmetom je zabezpečenie nákupu, dodávky a distribúcie elektrickej energie (elektriny) do odberných miest podľa konkrétnych potrieb verejného obstarávateľa, a to v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho odberných miest elektriny. Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve. Povinnosťou dodávateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.
Dodávateľ zabezpečí službu elektronického portálu zriadenú pre verejného obstarávateľa a Prijímateľov. Prostredníctvom služby elektronického portálu môže používateľ využívať informácie o svojich odberných miestach, histórii spotreby. Dodávateľ zabezpečí možnosť spoločnej fakturácie za viacero odberných miest v správe jedného verejného obstarávateľa/Prijímateľa, pričom predmetom fakturácie budú aj služby za distribúciu elektriny. 
5. Požiadavky kladené na hospodárske subjekty, ktoré sa chcú zúčastniť prípravných trhových konzultácií
a)	predloženie dokladu, z ktorého bude vyplývať oprávnenie hospodárskeho subjektu poskytovať predmet zákazky (napr. fotokópia výpisu z obchodného registra - postačuje výtlačok z www.orsr.sk alebo inej ekvivalentnej databázy, fotokópia živnostenského listu)

6. Náklady spojené s trhovými konzultáciami
Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa (napr. cestovné a pod.).

7. Priebeh prípravných trhových konzultácií
a)	hospodársky subjekt, ktorý má záujem zúčastniť sa prípravných trhových konzultácií doručí odpovede na otázky uvedené v prílohe č. 1  elektronicky na e-mailovú adresu matus.novak@health.gov.sk  najneskôr do 01.07.2022 do 23:59:59. 
b)	verejný obstarávateľ zverejní odpovede na otázky hospodárskych subjektov v zmysle bodu 5 prílohy č. 1 v profile verejného obstarávateľa na webovom sídle ÚVO https://www.uvo.gov.sk 
c)	zápisnica o priebehu prípravných trhových konzultácií bude súčasťou dokumentácie verejného obstarávateľa; všetky potrebné dokumenty a informácie týkajúce sa prípravných trhových konzultácií vrátane zápisnice o priebehu prípravných trhových konzultácií budú zverejnené v profile verejného obstarávateľa na webovom sídle ÚVO https://www.uvo.gov.sk.